Det er ikke ligegyldigt, hvor du placerer din pool til haven, når du skal have mest mulig glæde af den. Og det er værd at overveje, om der skal gøres mere plads og forberedes noget, inden poolen kommer hjem.
Dit badebassin bør stå stabilt og plant – og det gælder både det lille bassin af plastik og den store mere permanente løsning.
Der bør også være god plads rundt om bassinet med god afstand til både planter og bebyggelse. Især når det gælder den store pool. Det gør det nemmere, når den skal holdes ren. De midler, der bruges til at holde vandet i poolen rent, kan være hårde for omkringstående planter. Derforuden vil tætstående planter også være med til at svine vandet i poolen til.
Sørg for mest muligt sollys og læ. Skygge og vind vil afkøle vandet.
Tænk også på dine naboer, hvis det er børn, der bruger bassinet. Glade børn kan være ret støjende.